YESU KRISTU 
E MUPUSUSHI EKA 


Kabili akafyala umwana mwaume, kabili ukamwita ishina lya 
kuti Yesu, pantu wene akapususha abantu bakwe ku membu 
shabo. Mateo 1:21 


Pantu Lesa alitemenwe icalo icakuti apeele umwana wakwe 
umo fye, pakuti onse uwamusumina engaonaika, lelo abe no 
mweo wa muyayaya. Yohane 3:16 


Yesu atile kuli wene, “Nine nshila, ne cine, no mweo.” Takuli 
nangu umo uwiisa kuli wishi kano fye ukupitila muli ine. 
Yohane 14:6 


Kabili takwaba ishina limbi mwi samba lya mulu ilyapeelwa 
ku bantu ilyo tufwile ukupusushiwamo. Imilimo 4:12 


Pantu ica kubalilapo namupeele ifyo na ine napokelele, ukuti 
Kristu afwilile imembu shesu, ukulingana na Malembo. kabili 
ukuti alishikwe, kabili alibuushiwe pa bushiku bwalenga 
butatu ukulingana na malembo: 

1 Abena Korinti 15:3-4 W + 
Muli wene twalubulwa ukupitila mu mulopa 

wakwe, ukwelelwa kwa membu shesu, LEX 


ukulingana ne fyuma fya luse Iwakwe; 
Abena Efese 1:7 AM mong al nations. MARKTIIO 


Kuli ifishinka fine ifyo tufwile ukwishiba bwino bwino: 

1. Lesa alikutemwa nga nshi. 

Alefwaya ukuti mube no mweo wa muyayaya mu mulu pamo 
nankwe. 

Pantu Lesa alitemenwe icalo icakuti apeele umwana wakwe umo 
fye, pakuti onse uwamusumina engaonaika, lelo abe no mweo wa 
muyayaya. Yohane 3:16 

Alefwaya ukuti mube no mweo uwafulisha kabili uwacindama pamo 
nankwe. 

Kabolala taisa lelo ku kwiba, no kwipaya no konaula. Naisa ukuti 
babe no mweo, kabili ukuti babe no mweo uwafulisha. Yohane 
10:10 


Nangu cibe fyo, abantu abengi tabakwata ubumi bwacindama kabili 
tabashininkisha nga cakuti balikwata ubumi bwa muyayaya 
pantu... 

2. Umuntu ali uwa lubembu mu cifyalilwa. E mulandu wine 
alipaatukene kuli Lesa. 

Bonse balibembukile. 

Pantu bonse balibembukile, kabili tabafikile ku bukata bwa kwa 
lesa; Abena Roma 3:23 

Pantu ukutemwa indalama e mushila wa bubi bonse... 1 Timote 
6:10 

Icilambu ca lubembu ni mfwa. 

Pantu umusonko wa lubembu ni mfwa... Abena Roma 6:23 


Baibolo ilalondolola imisango ibili iya mfwa: 

e Imfwa ya ku mubili . 

Kabili nga fintu casontwa ku bantu ukufwa umuku umo, lelo pa 
numa ya ici ukupingulwa: Abena Hebere 9:27 

e Imfwa ya ku mupashi nelyo ukupatuluka kwa muyayaya kuli Lesa 
muli helo . 

Lelo aba mwenso, abashasumina, aba bufunushi, abaipaya, 
abacilende, abashimapepo, abapepa ifibumbwa, na ba bufi bonse, 
bakakwata icakaniko cabo muli bemba uwa mulilo na sulfure, e 
mfwa ya bubili.” Ukusokolola 21:8 


Nga ca kuti umuntu alipaatukana na Lesa pa mulandu wa 
lubembu Iwakwe, bushe ni shani fintu ukupwisha ubu bwafya? 
Ilingi line tutontonkanya ukuti ifya kupwisha amafya ni ifi: 
imipepele, imilimo isuma, ne mibele isuma. Lelo kuli fye 
ubwasuko bumo ukufuma kuli Lesa. 

3. Yesu Kristu e nshila fye imo iya kuya ku mulu. 

Uku e kubilisha kwa kwa Lesa. 

Yesu atile kuli wene, “Nine nshila, ne cine, no mweo.” Takuli 
nangu umo uwiisa kuli wishi kano fye ukupitila muli ine. Yohane 
14:6 


Alipile umulandu onse uwa membu shesu. 

Pantu Kristu na o aliculile umuku umo pa mulandu wa membu, 
uwalungama pa mulandu wa babifi, pakuti atuletele kuli Lesa, 
aipaiwe mu mubili, lelo alibuushiwe ku mupashi. 

Muli wene twalubulwa ukupitila mu mulopa wakwe, ukwelelwa 
kwa membu shesu, ukulingana ne fyuma fya luse Iwakwe; Abena 
Efese 1:7 

Alikwata icipangano ca mweo wa muyayaya. 

Umuntu onse uwasumina mu mwana alikwata ubumi bwa 
muyayaya, lelo uushasumina mu mwana takamone ubumi; lelo 
ubukali bwakwa Lesa bwaikala pali wene. Yohane 3:36 

Pantu umusonko wa lubembu ni mfwa; lelo ubupe bwa kwa Lesa 
bumi bwa muyayaya muli Yesu Kristu Shikulu wesu. Abena Roma 
6:23 


4. Tufwile ukusumina muli Yesu Kristu pakuti tupuswike. 
Ukupusuka kwesu kwafuma ku luse Iwakwa Lesa ukupitila mu 
citetekelo muli Yesu Kristu. 

Pantu mwapuswike ku luse Iwakwe ukupitila mu citetekelo; kabili 
ico tacafuma kuli imwe mwe bene, lelo ni cipe cakwa Lesa, te 
cafuma ku milimo yenu, pa kuti umuntu umo engailumbanya. 
Abena Efese 2:8-9 

Pantu onse uuita ishina lyakwa Shikulu akapusuka. Abena Roma 
10:13 


Ipepo lya Kabembu 

Pepa ici no citetekelo: 

Shikulu Yesu, ndatasha nga nshi pa kuntemwa. Nasumina ukuti 
ndi uwa lubembu kabili ndelomba ukwelelwa kobe. Natasha pa 
mfwa yenu pa cimuti, ukushiika, no kubuuka pa kulipila imembu 
shandi shonse. Nalicetekela ukuti uli Shikulu wandi kabili 
Kapususha wandi. Nasumina ubupe bobe ubwa mweo wa 
muyayaya kabili napeela ubumi bwandi kuli iwe. Nkwafweni 
ukumfwila amafunde yenu yonse no kuba uwa nsansa ku menso 
yenu. Ameni. 


Nga ca kuti mwacetekela muli Yesu Kristu, ifi fyalicitike kuli imwe: 
e Nomba, muli no mweo wa muyayaya kuli Lesa. 

Kabili uku e kufwaya kwa uyo uwantumine, ukuti onse uwamona 
umwana no kumusumina abe no mweo wa muyayaya, kabili 
nkamubuusha pa bushiku bwa kulekelesha. Yohane 6:40 

e Imembu shenu shonse shalipilwa kabili shalekelelwa. 

(icapita, ica nomba, ica kuntanshi) 

Lelo uyu muntu, panuma ya kutuula ilambo limo ilya membu 
umuyayaya, aikele ku kulyo kwakwa Lesa. Abena Hebere 10:12 
e Uli cibumbwa cipya ku menso ya kwa Lesa. Ni ntendekelo ya 
mweo obe upya. 

Eico nga cakuti umuntu ali muli Kristu, ninshi cibumbwa cipya. 
moneni, ifintu fyonse fyasanguka ifipya. 2 Abena Korinti 5:17 

e Mwaishileba umwana wakwa Lesa. 

Lelo bonse abamupokelele, abasumina mwi shina lyakwe 
abapeele amaka ya kuba abana ba kwa Lesa. 


Imilimo iisuma te nshila ya kuti tupuswikemo, lelo ubushininkisho 
nelyo icimenwa ca kupusukilamo kwesu. 

Pantu tuli mulimo wakwe, twalengelwe muli Kristu Yesu ku milimo 
iisuma iyo Lesa apangile kale ukuti tulebombamo. 

Abena Efese 2:10 

Lesa akupale! 


